Petter Wallace

Petter Wallace (født 1957) er en norsk tv-produsent, regissør og forfatter. 

Han har arbeidet for blant annet TV3, TV 2 og NRK, der han var prosjektsjef i NRK Drama (2006–2009) og programredaktør for eksterninnhold (2009–2024).

Wallace er utdannet i kringkasting med bachelor fra Ohio University (1981) og studier i massekommunikasjon ved San Diego State University (1982). Han startet produksjonsselskapet PPS i 1983 og produserte blant annet Way North og Thrillmaker med Roald Dahl.

Fra 1988 til 1991 arbeidet han i TV3 i London før han etablerte Missing Link, som produserte blant annet Fangene på fortet. I 1994 var han med å starte Rubicon TV, der han også var administrerende direktør og produsent for flere TV 2-serier. Han var medskaper av Familiesagaen De syv søstre, regisserte episoder av Hotel Cæsar og produserte Snøbarna.

I NRK var han involvert i produksjoner som Kodenavn Hunter, Himmelblå, Lilyhammer, Kampen om tungtvannet og Demenskoret. Etter pensjonering i 2024 har han blant annet vært programleder for podkasten Wallace og Jansen (2025).

Han har skrevet bøkene Brevbomber (1984), Opp igjen! (2012) og Aldri gi opp (2019). Wallace er medlem av Human-Etisk Forbund, der han også er seremonileder, og strategisk rådgiver for BBC Studios Nordic.

 Referanser 

 Eksterne lenker 


Kategori:Norske TV-regissører
Kategori:Norske TV-produsenter
Kategori:Hotel Cæsar-regissører
Kategori:NRK-ledere
Kategori:Personer tilknyttet Viasat
Kategori:Personer tilknyttet TV 2
Kategori:Personer fra Stavanger kommune